ସରବଜୋତ ସିଂହ  ( ଜନ୍ମ : ୩୦ ସେପ୍ଟେମ୍ବର ୨୦୦୦) ଜଣେ ଭାରତୀୟ ସୁଟର  । ସେ ୨୦୨୪ ଅଲିମ୍ପିକ୍ସରେ ୧୦ ମି ଏୟାର ପିସ୍ତଲ ମିକ୍ସଡ଼ ବିଭାଗରେ ମନୁ ଭାକରଙ୍କ ସହିତ ଏକାଠି ଖେଳି ବ୍ରୋଞ୍ଜ ପଦକ ହାସଲ କରିଥିଲେ । ଜୀବନୀ ସରବଜୋତ, ହରିୟାଣାର ବରାରା ବ୍ଲକର ଧିନାର ଗାଁର ବାସିନ୍ଦା । ତାଙ୍କ ଜନ୍ମ ୨୦୦୦ ମସିହା ସେପ୍ଟେମ୍ବର ୩୦ ତାରିଖରେ ହୋଇଥିଲା । ତାଙ୍କ ପିତା ଜତିନ୍ଦର ସିଂହ ଜଣେ କୃଷକ । ସରବଜୋତ ଚଣ୍ଡିଗଡ଼ର ସେକ୍ଟର ୧୦ସ୍ଥିତ ଡିଏଭି କଲେଜରେ ପାଠ ପଢ଼ିଥିଲେ । ଅମ୍ବାଲାର ଏଆର ସୁଟିଂ ଏକାଡେମିରୁ ସେ ବନ୍ଧୁକଚାଳନା ଶିକ୍ଷା କରିଥିଲେ ।